ТБМ адзначае, што колькасць жыхароў краіны, якія назвалі сваёй роднай мовай беларускую, за апошнія 10 гадоў значна зменшылася. Як і колькасць людзей, якія штодня размаўляюць па-беларуску. Такія вынікі атрыманы падчас перапісу насельніцтва Беларусі. “Гэта выклікана нядбайнымі адносінамі беларускай улады да захавання і пашырэння мовы тытульнай нацыі, найперш у сферы адукацыі. Складваецца ўражанне, што ўрадоўцы не разумеюць простых рэчаў: не будзе мовы — не будзе незалежнасці, а значыць, і краіны. Беларускі этнас можа знікнуць, як зніклі прусы ці яцвягі, — падкрэслілі ініцыятары паслання.